**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. április 25-i ülésére**

**Javaslat a kulturális intézmények 2016. évi beszámolójának, valamint**

**2017. évi munkatervének elfogadására**

I.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 45. § (5) bekezdése a megyei hatókörű városi múzeumok, valamint a 68.§ (3) bekezdése a megyei könyvtárak alapdokumentumaira vonatkozóan úgy rendelkezik, hogy azokat a miniszter előzetesen véleményezi. Ha a miniszter a fenntartó a kézhezvételétől számított 30 napon belül nem hoz döntést, úgy kell tekinteni, hogy a javaslatban foglaltakkal egyetért.

A Savaria Megyei Hatókörű Városi Múzeum, valamint a Berzsenyi Dániel Megyei és Városi Könyvtár az előírt követelményeknek megfelelően készítette el a 2016. évi beszámolóját, és 2017. évi munkatervét, amelyek kézhezvétele az Emberi Erőforrások Minisztériuma (a továbbiakban: EMMI) részéről 2017. március 1. napján megtörtént. Az EMMI Közgyűjteményi főosztálya jelezte, hogy fenti beszámolókat észrevételezni szándékozik, azonban az észrevételek ez idáig nem érkeztek meg Önkormányzatunkhoz. Fentiekre hivatkozva javasolt szóban forgó intézmények beszámolóira és munkaterveire a Bizottság soron következő ülésén visszatérni.

II.

Az Önkormányzat fenntartásában működő továbbikulturális intézmények (AGORA Szombathelyi Művelődési Központ, Mesebolt Bábszínház, Savaria Szimfonikus Zenekar) az Egészségügyi, Kulturális és Koordinációs Iroda által meghatározott követelményeknek megfelelően készítették el a 2016. évi szakmai beszámolót és a 2017. évi munkatervet.

III.

Az Önkormányzat és a Weöres Sándor Színház Nonprofit Kft. (a továbbiakban: Színház) között létrejött Fenntartói szerződés 4.7 pontja értelmében az illetékes bizottság elé kell terjeszteni jóváhagyásra a Színház közönségszervezési és marketing munkatervét. A Színház ezt a kötelezettségét teljesítette.

A fent jelzett dokumentumokat - amelyek terjedelmükre való tekintettel kizárólag elektronikus úton kerülnek megküldésre - az előterjesztés mellékletei tartalmazzák az alábbiak szerint:

1. sz. melléklet: AGORA Szombathelyi Kulturális Központ 2016. évi

beszámolója

1. sz. melléklet: AGORA Szombathelyi Kulturális Központ 2017. évi munkaterve
2. sz. melléklet: Mesebolt Bábszínház 2016. évi beszámolója
3. sz. melléklet: Mesebolt Bábszínház 2017. évi munkaterve
4. sz. melléklet: Savaria Szimfonikus Zenekar 2016. évi beszámolója
5. sz. melléklet: Savaria Szimfonikus Zenekar 2017. évi munkaterve
6. sz. melléklet: Weöres Sándor Színház Nonprofit Kft. közönségszervezési és marketingterve

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

Szombathely, 2017. április „ ”

**/: Koczka Tibor :/**

**HATÁROZATI JAVASLAT**

**…../2017. (IV. 25.) JTK Biz. számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat a kulturális intézmények 2016. évi beszámolójának, valamint 2017. évi munkatervének elfogadására” című előterjesztést megtárgyalta, és az AGORA Szombathelyi Kulturális Központ, a Mesebolt Bábszínház, a Savaria Szimfonikus Zenekar 2016. évi beszámolóját, valamint 2017. évi munkatervét, továbbá a Weöres Sándor Színház Nonprofit Kft. közönségszervezési és marketingtervét az előterjesztés melléklete szerinti tartalommal elfogadja.
2. A Bizottság a Savaria Megyei Hatókörű Városi Múzeum, valamint a Berzsenyi Dániel Megyei és Városi Könyvtár (a továbbiakban: Intézmények) 2016. évi beszámolóját, valamint a 2017. évi munkatervét megtárgyalta, és úgy döntött, hogy az Intézmények által elkészített beszámolókra és munkatervekre a minisztérium jelzésére hivatkozva a Bizottság soron következő ülésén tér vissza.

**Felelős:**  **Koczka Tibor alpolgármester**

**(Dr. Bencsics Enikő, az Egészségügyi és Közszolgálati Osztály vezetője,**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal (1. pont vonatkozásában)**

**a Minisztériumi észrevételt követő Bizottsági ülés (2. pont vonatkozásában)**